### Beslutning

Iben Bruun, Laus Karlsen, Nils Nilsson, Ziggy Kjeldsen og Erik Jessen kunne tiltræde indstillingen i overensstemmelse med Magistratens anbefaling.

 René Kristensen tog forbehold med henblik på en nærmere drøftelse i byrådsgruppen.

 Jakob Jespersen var forhindret i at deltage i udvalgets behandling af sagen.

Helhedsplan [adresse]: Anlægsbevilling til etape 4 og 5 samt resterende arbejder med relation til vejprojektet og pladsdannelser, der endnu ikke er endeligt tidsplanlagt.

### Resumé

Et af de centrale elementer i den fysiske omdannelse af [adresse] og [adresse] er en ny infrastruktur. Det nye vejnet erstatter områdets tidligere blinde vejsystem med et netværk af gader og veje, som giver en høj grad af tilgængelighed i området, muliggør gennemkørsel og forbinder området til resten af [adresse].

 Anlæggelse af første etape og første del af tredje etape er afsluttet, og udførelsen af anden etape og sidste del af tredje etape er i fuld gang og forventes afsluttet i sommeren 2016.Fjerde og femte etape forventes påbegyndt i juni 2016, og en række pt. ikke tidsplanlagte arbejder forventes påbegyndt i løbet af 2016 og afsluttet frem til 2019.

 Vejprojektet gennemføres i samarbejde mellem Brabrand Boligforening og [adresse].  De samlede anlægs- og projekteringsomkostninger for fjerde og femte etape samt ikke tidsplanlagte arbejder for den nye vejstruktur, men eksklusiv tidligere bevilget signalanlæg og vejbelysning, beløber sig til i alt 125,7 mio. kr. Udgifterne til anlægsarbejdet fordeles mellem de to parter på baggrund af ejerforhold på de berørte arealer.

 På denne baggrund ansøges der om en projekterings- og anlægsbevilling på 43,9 mio. kr. – svarende til [adresse] andel af udgifterne til etape fire og fem samt ikke tidsplanlagte arbejder.

### Indstilling

At 1) Byrådet bevilger en projekterings- og anlægsbevilling med tilsvarende rådighedsbeløb på 43,9 mio. kr. til udførelse af resterende etaper 4 og 5 samt ikke tidsplanlagte arbejder i forbindelse med etablering af en ny vejstruktur i [adresse] og [adresse]: I 2016: 12,0 mio. kr., i 2017 12 mio. kr., i 2018 10,0 mio. kr. og i 2019 9,9 mio. kr.

 At 2) Bevillingen finansieres med 7,8 mio. kr. fra anlægsreserven, hvor der er reserveret midler til realisering af Helhedsplanen, med 23,3 mio. kr. fra statslige puljemidler, samt med 12,8 mio. kr. fra jordsalgsindtægter.

 At 3) Byrådet giver en indtægtsbevilling til de statslige puljemidler på i alt 23,3 mio. kr.

### Sagens forløb

13-06-2016 Magistraten
Fremsendes til [adresse] med bemærkning, at Magistraten i mødet den 13. juni 2016 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 9. juni 2016.

 Der udarbejdes notat om ændringer i forudsætningerne for vejprojekterne til brug for Byrådsbehandlingen.
 22-06-2016 [adresse]
Fremsendes til Teknisk Udvalg til behandling i henhold til beslutning i byrådets møde den 22. juni 2016.
 15-08-2016 Teknisk Udvalg
Iben Bruun, Laus Karlsen, Nils Nilsson, Ziggy Kjeldsen og Erik Jessen kunne tiltræde indstillingen i overensstemmelse med Magistratens anbefaling.

 René Kristensen tog forbehold med henblik på en nærmere drøftelse i byrådsgruppen.

 Jakob Jespersen var forhindret i at deltage i udvalgets behandling af sagen.
 17-08-2016 [adresse]
Beslutning ikke frigivet